Teritoriju ekonomiskie rādītāji reģionos, novados, pilsētās, pagastos (atbilstoši robežām 2026. gada sākumā), apkaimēs un blīvi apdzīvotās teritorijās (eksperimentālā statistika)

Teritoriju ekonomiskie rādītāji: nodarbināto iedzīvotāju un darbavietu skaits, radītā pievienotā un produkcijas vērtība pēc faktiskās dzīvesvietas un darba vietas (ekonomiski aktīvo tirgus sektora uzņēmumu un iestāžu vietējām darbības veida vienībām ([VDVV](https://stat.gov.lv/lv/termini?Terms=%22vdvv+teritori%C4%81l%C4%81%22)), kā arī svārstmigrācija, tai skaitā dalījumā pēc darbības veida (NACE 2), profesijas un sektora.

Nav iekļautas Nacionālo bruņoto spēku profesijas. Nav iekļautas teritorijas ar mazāk nekā 10 nodarbinātajiem un teritorijas, starp kurām plūsmā ir mazāk nekā 10 nodarbinātie un 3 uzņēmumi. Ja persona ir nodarbināta vairākos uzņēmumos, tā var būt ietverta vairākās plūsmās.

Kopskaitā iekļautas arī vērtības VDVV ar nezināmiem NACE 2 un profesiju kodiem un tās vērtības, kuras noteikto konfidencialitātes kritēriju dēļ nav bijis iespējams publicēt NACE 2 un profesiju kodu līmenī.

Tā kā tiešā veidā no administratīvajiem datiem zināma tikai nodarbinātā piesaiste uzņēmumam, vairāku VDVV gadījumā kā darba vieta piesaistīta dzīvesvietai tuvākā, taču tā, lai uzņēmuma ietvaros minimizētu visu nodarbināto summāro distanci no dzīvesvietas līdz darba vietai. Attālums aprēķināts pa ceļiem, izmantojot Latvijas ģeotelpiskās informācijas aģentūras topogrāfiskās kartes mērogā 1:10 000 datus (apvienotus 3. un 4. cikla datus ar manuāliem labojumiem un papildinājumiem). Aprēķinos attālums samazināts atbilstoši nodarbināto profesijas un VDVV darbības veida (NACE 2) atbilstībai.

Plašāk par ekonomisko aktivitāti raksturojošu rādītāju aprēķinu [aprakstošajos metadatos](https://stat.gov.lv/lv/metadati/8110-teritoriju-ekonomiskie-raditaji-eksperimentala-statistika).

[Strukturālie metadati](https://data.gov.lv/dati/dataset/csp-strukturalie-metadati) NPV* un TER100_01 tabulai.

[Režģa pārklājums](https://data.gov.lv/dati/dataset/rezgis).

Eksperimentālās statistikas aprēķināšanā izmanto jaunus datu avotus un metodes, cenšoties paplašināt statistikas klāstu vai detalizācijas līmeni atbilstoši lietotāju vajadzībām. Jāatzīmē, ka eksperimentālās statistikas metodes nav nemainīgas, aprobētas un starptautiski saskaņotas un var tikt mainītas, lai pilnveidotu datu kvalitāti. CSP publicē eksperimentālo statistiku, lai saņemtu lietotāju atsauksmes, izvērtētu datu analītisko potenciālu, atbilstību realitātei un lietotāju vajadzībām. CSP uzskata, ka arī eksperimentālo datu laikrindas var būt noderīgas lietotājiem un statistikas lietotāju viedoklis ir pamats lēmuma pieņemšanai par šīs statistikas iekļaušanu Oficiālās statistikas programmā. Publicējot eksperimentālo statistiku, CSP nodrošina datu lietotājiem jaunus informācijas avotus lēmumu pieņemšanai.

![Līdzfinansē Eiropas Savienība](https://www.csp.gov.lv/sites/csp/files/gallery_images/lv_co-fundedbytheeu_1.png)

Tags: administratīvā teritorija, apkaime, bat, blīvi apdzīvota teritorija, eksperimentālā statistika, izlaides vērtība, migrācija, nace, nodarbinātība, novads, pagasts, pievienotā vērtība, pilsēta, produkcijas vērtība, profesija, reģions, režģis, saimnieciskās darbības veidi, uzņēmums, uzņēmējdarbība, vdvv
Organization: Centrālā statistikas pārvalde